मिथिनो मोननाय बादिब्ला नलबारीयाव सिखावै दंफां फालांगि खालामबाय थानायनि मोनसे स्रोद खौरां मोननानै थांनाय मोनायाव रङिया खोन्दो हाग्रा बिफाननि डिएफअ’ दीपक देका आरो हाग्रा अनसायगिरि देबब्रत शर्मानि बानजायनायाव सिग्रोमनानै गंनै डिआइ गारिनिफ्राय सिखावै लाबोनाय दंफांफोरखौ बोखांनो हायो। हमनो मोननाय गंनै डिआइ ए.एस.-14सि-9737 आरो ए.एस.-14सि-8277 गारिनिफ्राय गोबां बिबांनि बेसेनगोसा गामबारि दंफां थुख्राफोरखौ हमनो मोननायजों लोगोसे गंनै सिखावै फसंनाय दंफांमिल हमनो हादों।